Man verkrag glo 17-jarige voor ander menseŉ 22-jarige man is Donderdag in hegtenis geneem nadat hy glo ŉ 17-jarige meisie in die publiek verkrag het. Ao. Kay Makhubela, ŉ woordvoerder van die Gauteng-polisie, sê die voorval het in ŉ kroeg in Jabulani, Soweto, plaasgevind. “Die verdagte en die meisie het drankies gedrink toe die man haar gegryp, ontklee en haar voor ander mense verkrag het,” het Makhubela gesê. Die meisie het uitgehardloop en die misdaad by die polisie gaan aanmeld. “Toe sy saam met die polisie na die toneel terugkeer, was die man nog steeds daar. Hy is in hegtenis geneem en moet Vrydag in die Protea-landdroshof verskyn,” het Makhubela gesê.